Liga Utamo Inggirih

**Liga Utamo Inggirih** () adolah divisi nan paliang ateh di dalam sistem liga sepak bola Inggirih. Liga ko alah tabantuak sajak 1992, untuak manggantian Divisi Satu Inggirih nan lamo. Liga Utamo tadiri dari duo puluah tim sajak pandiriannyo. Tigo tim nan paliang bawah musiti main di Divisi Championship, dan digantian dek tigo tim paliang ateh dari divisi tasabuik.

Liga Utamo Inggirih marupoan liga nan paliang acok dicaliak di jagaik dunia, dicaliak-an di 212 saedaran dunia jo maliyun rumah sarato kamungkinan urang nan mancaliak liga ko liwaik TV mancapai 4.7 maliyun urang. Dalam rato, urang-urang nan datang ka stadium untuak mancaliak liga ko mancapai 35,363. Sarato dek itu, liga ko marupoan liga nan kaduo paliang banyak dicaliak urang-urang salapeh Bundelisga dari Jerman  sarato urang nan maunyi stadium dapek sakita 92 % dari nan dapek ditampuang. Ligo Utamo Inggirih mandapek paringkek kaduo di Kasatuan Pasatuan Sipak Bola Eropa (dalam baso Inggirih: Union of European Football Association atau disingkek jadi UEFA) untuak sabagai liga badasa-an pado pasambahan tim-tim Inggirih pado patandiangan di Eropa labiah dari limo taun nan lalu.

Dari ampek puluah anam klub nan alah disampuranoan sajak dibantuaknyo Liga Utamo Inggirih atau Premier League di taun 1992. Ado limo klub nan mandapek-an gala: Manchester United F.C. mandapek 13 gala, Arsenal F.C. 3 gala, Chelsea F.C. 3 gala, Manchester City F.C. 2 gala sarato Blackburn Rovers 1 gala se. Klub nan baru sajo juaro kini ko adolah Manchester City F.C. nan alah mandapek-an gala pado musim 2013-2014.

## Sijarah
### Latar balakang
Musiki sajak sakita taun 1970 inggo mulonyo taun 1980 alah ado tim-tim Inggris barasia di Eropa, tapi sajak akia taun 1980 mambari tando titiak randah sipak bola Inggirih. Sabagai bukti, stadium nan ancua, kamurahan nan diagiah untuak pandukuang kurang bana, kakacauan dek urang-urang malaweh, sarato tim-tim Inggirih indak buliah ikuik tandiang di Eropa dalam limo taun satalah Taragedi Heysel pado taun 1985.

Kutiko tu Liga Sipak Bola Tingkek Patamo (bahaso Inggirih: *Football League First Division*) nan alah manjadi tingkek paliang ateh sipak bola Inggirih sajak 1888 ko manjadi kurang dicaliak sarato turun, jauah di balakang liga-liga sarupo Serie A jo La Liga sarato ado pamain top dari Inggirih bapindah ka lua nagari. Tapi satalah bagantinyo taun 1990, panurunan muloi baiak, jo barasianyo Tim Nasional Inggirih barasia mancapai paringkek saparuah akia atau semi-final di Piala Dunia FIFA 1990. UEFA, sipak bola kusuih untuak Eropa mancabuik limo taun untuak tim-tim Inggirih ikuik tandiang di Eropa pado taun 1990. Sarato Manchester United maangkek Piala Winners UEFA pado taun 1991. Kamudian laporan tantang standar aman stadium nan maragiah usua ongkoih paningkekan stadium untuak manjadi stadium jo adonyo sadoalah tampek duduak, tabik pado bulan Januari taun 1991.

Panghasilan hak caliak dari TV manjadi pantiang bana. The Football League manarimo £6.300.000 untuak pajanjian dalam duo taun pado taun 1986, tapi kutikao janji tasabuik dibuek pambaruannyo pado taun 1988, jumlah naiak manjadi £44.000.000 untuak dalam ampek taun.

Pado pajanjian taun 1988 tasabuik alah ado tando-tando patamo, ka tajadinyo liga nan pisah, kutiko sapuluah klub ka maninggalan Football League sarato mambantuak "liga super", tapi akianyo dibujuak untuak indak bapisah. Untuak paningkekan panampuangan stadium sarato paningkekan urang nan ka datang sarato panghasilan, ado tim ateh di Inggirih muloi bapikia untuak pai dari Football League.

## Pautan lua
*Laman rasmi